Sâmbătă, 2 martie, la Târgu Mureș s-a desfășurat faza finală a primei ediții a Cupei Tineretului AUR la minifotbal, competiție la care au participat echipe din județele Alba, Bacău, Covasna, Hunedoara, Mehedinți, Mureș, Suceava și Vrancea.
"Competiția sportivă a fost organizată la nivel național de către Tineretul AUR, în ideea promovării sportului și a spiritului de echipă în rândul tinerilor. În primă fază, competiția a adunat aproximativ 300 de tineri și s-a desfășurat în grupe la nivel regional, iar cele mai bune echipe s-au calificat în faza finală. La evenimentul găzduit la Târgu Mureș a fost prezent și liderul AUR, George Simion, care a dat startul finalei și a decernat premiile la sfârșitul competiției. După o competiție intensă și meciuri pline de suspans, finala s-a disputat între județele Mureș și Vrancea, tinerii mureșeni impunându-se cu scorul de 7-6", a informat Biroul de presă al AUR Mureș.
(Redacția)